പരീക്ഷ പേടിപിതാവിന്റെ തോക്കില് നിന്ന് വെടിയുതിര്ത്ത് പതിനേഴ്കാരന് ജീവനൊടുക്കി ബെംഗളൂരു: തോക്കില് നിന്ന് വെടിയുതിര്ത്ത് പതിനേഴ്കാരന് സ്വയം ജീവനൊടുക്കി.ഇന്ന് രാവിലെയാണ് ഇന്ത്യന് എയര്ഫോഴ്സ് ഹെഡ്ക്വാര്ട്ടേഴ്സ് ട്രെയിനിംഗ് കമാന്ഡിനടുത്തുള്ള ബിഎംടിസി ബസ് സ്റ്റോപ്പിന് അടുത്ത് നിന്ന് വിദ്യാര്ത്ഥിയെ മരിച്ച നിലയില് കണ്ടെത്തിയത്. പിതാവിന്റെ ലൈസന്സുള്ള പിസ്റ്റള് ഉപയോഗിച്ചാണ് കുട്ടി വെടിവെച്ചതെന്നും പോലീസ് സംശയിക്കുന്നു.ആര്ടി നഗറിലെ ഗംഗാനഗര് സ്വദേശി രാഹുല് ബന്ദാരിയാണ് മരിച്ചത്. ഇന്ന് രാവിലെ 5.30 ഓടെയാണ് ബിഎംടിസി ബസ് സ്റ്റോപ്പിന്റെ നടപ്പാതയില് രാഹുലിനെ മരിച്ച നിലയില് കണ്ടെത്തിയത്. രക്തത്തില് കുളിച്ചുകിടക്കുന്നത് ശ്രദ്ധയില്പ്പെട്ട ഒരു വഴിയാത്രക്കാരനാണ് പോലീസിനെ വിവരമറിയിച്ചത്. സ്ഥലത്തെത്തിയ പോലീസ് രാഹുലിന്റെ തലയില് വെടിയേറ്റ മുറിവുണ്ടായിരുന്നു എന്ന് പോലീസ് സ്ഥിരീകരിച്ചു ഒരു പിസ്റ്റള്, പിസ്റ്റള് ബാഗ്, ബെല്റ്റ്, മൊബൈല് ഫോണ് എന്നിവ ശരീരത്തിനരികില് കിടക്കുന്നതായും പോലീസ് റിപ്പോര്ട്ടില് വ്യക്തമാക്കുന്നു. ആര്മി പബ്ലിക് സ്കൂളിലെ പതിനൊന്നാം ക്ലാസ് വിദ്യാര്ത്ഥിയാണ് രാഹുല്. റിട്ടയേര്ഡ് ആര്മി ഓഫിസര് ഹവല്ദാര് ഭഗത് സിംഗിന്റെ മകനാണ്.മാതാപിതാക്കള്ക്കും മൂത്ത സഹോദരിക്കും ഒപ്പം ഗംഗാനഗറിലെ ഒരു വാടക വീട്ടിലാണ് രാഹുല് താമസിച്ചിരുന്നത്. രാഹുല് സ്വയം വെടിവെച്ചതാണെന്ന് സംഭവസ്ഥലം സന്ദര്ശിച്ച ഡപ്യൂട്ടി പോലീസ് കമ്മീഷണര് എംഎന് അനുചേതും വ്യക്തമാക്കി. രാവിലെയും രാത്രിയും പഠനത്തിന് ശേഷം സമ്മര്ദ്ദം അനുഭവപ്പെടുമ്ബോഴെല്ലാം രാഹുല് നടക്കാന് പോകുമായിരുന്നു.രാവിലെ നടക്കാന് ഇറങ്ങിയോയെന്ന് അറിയാന് ഫോണില് വിളിച്ചെങ്കിലും കോളുകള് സ്വീകരിച്ചില്ല. പിസ്റ്റള് ഉപയോഗിക്കാന് കുട്ടിയെ പരിശീലിപ്പിച്ചിരുന്നതായും മാതാപിതാക്കള് പറഞ്ഞതായി പോലീസ് അറിയിച്ചു. ഉത്തരാഖണ്ഡ് സ്വദേശികളായ ഈ കുടുംബം രണ്ട് വര്ഷമായി ബെംഗളൂരുവിലാണ് താമസിക്കുന്നത്. കുട്ടിയ്ക്ക് മറ്റ് പ്രശ്നങ്ങളൊന്നുമില്ലെന്നും പഠനത്തില് മിടുക്കനായിരുന്നുവെന്നും മാതാപിതാക്കള് പറഞ്ഞു. നിലവില് അസ്വാഭാവിക മരണത്തിന് കേസ് രജിസ്റ്റര് ചെയ്തിട്ടുണ്ട്. കൂടുതല് അന്വേഷണം നടക്കുന്നുണ്ടെന്നും പോലീസ് അറിയിച്ചു.